Društvo književnika Hrvatske odreklo se Novosadskog dogovora
Društvo književnika Hrvatske odreklo se Novosadskog dogovora

Upravni odbor podržava Izjavu kojom se Matica hrvatska odriče takozvanog Novosadskog dogovora. Taj dogovor čak ni u času nastanka nije odražavao zbiljsko stanje stvari, nego je hrvatskom književnom jeziku nametnuo razvoj protivan njegovoj višestoljetnoj tradiciji. Osim toga, taj je dogovor i u samom tekstu, a posebno u svakodnevnoj primjeni, izrazito štetio onom pojmu književnog jezika koji se u nas Hrvata izgrađuje još od preporoda. Zbog svega toa postao je simbol nelagode, nametanja i prisile. Upravni odbor DKH u cijelosti prihvaća i podržava izjavu Matice hrvatske i Hrvatskog filološkog društva. Prihvaćajući istodobno i predložena pravopisna načela, DKH ovlašćuje svoje članove, koji se nalaze u spomenutoj pravopisnoj komisiji da se zalažu za njihovo što brže i dosljednije oživotvorenje. 

Zagreb, 1.7.1971.   Upravni odbor
Društva književnika Hrvatske

20. stoljeće
Povijest